**SaaShop osti Louhen Office365-liiketoiminnan**

**SaaShop Oy ja Louhi Oy solmivat joulukuussa liiketoimintakaupan, jossa Louhen Office365-liiketoiminta siirtyy ohjelmistojen jälleenmyyntiin erikoistuneelle SaaShop Oy:lle tammikuussa 2020. Kaupan myötä Louhesta tulee SaaShop Oy:n vähemmistöosakas. SaaShop jatkaa kasvua yritysostojen kautta ja etsii uusia ostokohteita Euroopasta.**

–Louhen ja SaaShopin liiketoimintakauppa on merkittävä sekä strategisella että operatiivisella tasolla, sillä kaupan myötä SaaShopin asiakasmäärä kasvaa yli viidelläsadalla asiakkaalla ja liikevaihto kipuaa puolen miljoonan tasolle. Lisäksi neuvotteluvoimamme kansainvälisten ohjelmistokumppanien kanssa kasvaa huomattavasti, sanoo **Tapio Talvisalo,** toinen SaaShop Oy:n perustajista.

–Kaupan myötä Louhi voi keskittyä uuden Google-liiketoiminta-alueen kehittämiseen. Yhteistyön avulla voimme tarjota yli 20 000 asiakkaallemme SaaShopin kasvavaa ohjelmistotarjontaa, sanoo Louhi Oy:n toimitusjohtaja **Mikael Kääriäinen**.

SaaShop jatkaa uusien ostokohteiden etsimistä Suomesta ja ulkomailta. Yhtiön lopullinen tavoite on Yhdysvaltojen markkinat. Välitavoite kansainvälistymiselle on Irlanti, josta kumppanien haku alkaa maaliskuun alussa.

–Irlanti on monen kansainvälisen SaaS-yhtiön kotipaikka, joten sieltä on hyvä aloittaa kansainvälistyminen. Euro valuuttana ja englannin kieli helpottavat markkinapaikan integrointia Irlannissa, jatkaa Tapio Talvisalo.

**Lisätietoja**

SaaShop Oy, Tapio Talvisalo, tapio@ohjelmistoja.fi +358 40 503 5953

[http://www.ohjelmistoja.fi](http://www.ohjelmistoja.fi/)

**SaaShop Oy** on markkinapaikka palveluna myytäville liiketoimintaohjelmistoille. Yhtiö toimii kotimaassa Ohjelmistoja.fi -nimellä. Yhtiön verkkokaupassa on lähes 50 erilaista liiketoiminnassa käytettävää nykyaikaista saas-ohjelmistotuotetta. Ohjelmistot voi tilata kootusti yhdellä laskulla. Yhtiö on perustettu kesällä 2018 ja se työllistää kahdeksan asiantuntijaa.